  Анжелика Тихонова корреспондент 16-тӥ гудырикошконлы Удмуртиын коронавирус инфекциен 213 выль черламъёсты шараязы. Висьыны усемъёс пӧлын 40 пиналъёс но 65 арессэс ортчем 21 арлыдоос. Со сярысь элькунысь оперативной штаб ивортӥзы. Диагноззы Ижкарын 107 улӥсьёслэн зэмаз, Глазкарын , Эгра ёросын – быдэн 15, Дэри ёросын – тямыс, Воткаын, Можгаын – быдэн сизьым, Сарапулын, Красногорск, Камбарка ёросъёсын – быдэн куать, Кияса ёросын – вить, Сарапул, Грак, Вавож ёросъёсын – быдэн ньыль, Ува, Пичи Пурга ёросъёсын – быдэн куинь, Сьӧлта, Кизнер, Вотка, Алнаш, Якшур-Бӧдья ёросъёсын – быдэн кык, Каракулино, Можга, Сюмси ёросъёсын – быдэн одӥг. 191 адями висёнэз вормиз. 12 мурт кулӥз. Кышномуртъёслы 59, 66, 71, 82, 83, 90 арес вал, воргоронъёслы – 60, 64, 65, 69, 74, 81 арес Туннэ нуналлы Удмуртиын коронавирусэн 43 сюрс 230 черлан учыр лабораториосын зэматэмын. 35 сюрс 231 адями йӧназ. 1 сюрс 370 мурт улонысь кошкиз. Али 312-езлэн висисьёслэн тазалыксы секыт. Берло нуналскын элькунын коронавирус инфекцилы 6 сюрс 145 эскеронъёс ортчытӥзы. 16-тӥ гудырикошконлы Удмуртиын 320 сюрс 730 адями коронавируслэсь прививка пуктӥз, со пӧлысь 276 сюрс 858-эз кыкетӥ люкетсэ басьтӥзы. 9 сюрс 167 мурт одӥг компонентъем «Спутник Лайт» вакцинаез пуктӥз. Тегъёс: Тазалык Ижкар Удмуртия коронавирус  